**KISKŐRÖS VÁROS POLGÁRMESTERE**

#### ELŐTERJESZTÉS

(a Képviselő-testület 2017. június 14-i ülésére)

**TÁRGY: KIRÁLYNÉ SCHINDLER MÓNIKA LAKÁSBÉRLETI JOGVISZONYÁNAK MEGHOSSZABÍTÁSA**

Kiskőrös Város Önkormányzata a 81/2011. számú határozata alapján bérbe adta az Önkormányzat tulajdonában lévő, Kiskőrös belterület 3140/A/9 helyrajzi számon nyilvántartott, természetben Kiskőrös, Petőfi Sándor u. 3. II. emelet 7. ajtószám alatti 37 m2 alapterületű, 1 szoba, 1 konyha, 1 előszoba, 1 fürdőszoba, 1 erkély helyiségekből álló összkomfortos lakást Királyné Schindler Mónika részére 2011. július 01. napjától 2013. június 30. napjáig 2 éves időtartamra.

A Képviselő-testület a fentiekben nevesített alapszerződést kettő alkalommal módosította és, - a 112/2013. számú, és a 73/2015 számú határozatok alapján – a bérleti jogviszonyt alkalmanként 2 éves időtartamra meghosszabbította.

Királyné Schindler Mónika ismételt kérelmet nyújtott be a lakásbérleti jogviszony meghosszabbítása iránt, mivel anyagi körülményei nem teszik lehetővé saját tulajdonú lakás megvásárlását valamint piaci alapú albérlet fizetését, fenntartását.

Királyné Schindler Mónika Kiskőrösi Petőfi Sándor Evangélikus Óvoda, Általános Iskola, Gimnázium és Szakgimnázium (a továbbiakban: intézmény) Petőfi Sándor Általános Iskolájának (a továbbiakban: tagintézmény) pedagógusa.

Az intézmény igazgatója és a tagintézmény vezetője támogatja kérelmét, az iskola elismert pedagógusa, munkájára hosszú távon számítanak.

Kiskőrös Város Önkormányzata Képviselő-testületének az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 6. § (3) bekezdése alapján – költségelven szakemberek részére kiadott lakások esetén - *a Képviselő-testület a lakásbérleti jogviszonyt – különösen indokolt esetben – legfeljebb három alkalommal, alkalmanként legfeljebb 2 évi időtartamra meghosszabbíthatja, amennyiben a bérlőnek nincs lakbér- és közüzemi díj hátraléka és szerződésben vállalt valamennyi kötelezettségét szerződésszerűen, késedelem nélkül teljesítette*.

Királyné Schindler Mónika lakásbérleti jogviszonyának időtartamra alatt a szerződéses kötelezettségeit maradéktalanul, határidőben teljesítette, ideértve a lakbér és a közüzemi díjak megfizetését is.

Figyelemmel arra, hogy Királyné Schindler Mónika a lakásproblémáját önhibáján kívül nem tudja továbbra sem megoldani, javasolom a mellékelt lakásbérleti szerződés szerint a lakásbérleti jogviszonynak 2 évvel történő meghosszabbítást, de legfeljebb tagintézménynél fennálló munkaviszonya időtartamára.

A fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

**Kiskőrös, 2017. június 6.**

 **Domonyi László sk.**

 **polgármester**

## HATÁROZAT-TERVEZET

A Képviselő-testület

1. egyetért azzal, hogy Kiskőrös Város Önkormányzata Képviselő-testületének az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III. 27.) önkormányzati rendelet 6. § (3) bekezdése alapján az Önkormányzat üzleti vagyonát képező Kiskőrös belterületi 3140/A/9 helyrajzi számon nyilvántartott, természetben Kiskőrös, Petőfi Sándor. út 3. II. emelet 7. ajtószám alatti 37 m2 alapterületű 1 szoba, 1 konyha, 1 előszoba, 1 fürdőszoba, 1 erkély helyiségekből álló összkomfortos lakás Királyné Schindler Mónika részére 2017. július 01. napjától 2 éves időtartamra, de legfeljebb a tagintézménynél fennálló munkaviszonya időtartamára meghosszabbításra kerüljön.
2. kezdeményezi a lakásbérleti szerződés közös megegyezéssel történő módosítását és a határozat-tervezetben foglaltak szerinti tartalommal történő megkötését.
3. felhatalmazza a polgármestert a határozat-tervezet mellékletét képező módosításokkal egységes szerkezetbe foglalt lakásbérleti szerződés aláírására.

**Felelős:** polgármester

**Határidő:** azonnal